Gary Lewis and the Playboys spilte også inn sangen. Den ble utgitt på singlen Liberty 56093 i 1969 og på LP-platen (Liberty LST-7606). Sangen var arrangert av Al Capps og produsert av Snuff Garrett. På slutten av 1960-tallet og begynnelsen av 1970-tallet gjorde forskjellige sangere og band fra Sørøst-Asia coverversjoner av den, deriblant Teddy Robin & the Playboys, Felicia Wong i Hongkong, Tracy Huang på Taiwan samt Ervinna i Singapore. I 1978 oppnådde sangen popularitet innen countrymusikken, gjennom en coverversjon innspilt av Jacky Ward på singlen Mercury 55057. Dan Fogelberg spilte «Rhythm of the Rain» inn på single i en medley sammen med The Beatles' . Sporet var hentet fra albumet (Epic 467005 1), som ble utgitt i 1990. Den australske sangeren Jason Donovans versjon ble utgitt på single i 1990. I musikkvideoen, som er lagt til Hongkong, medvirker Donovan og en kvinnelig skuespiller. Han synger ute i regnet i en bakgård. I videoen poserer skuespilleren også som Audrey Hepburn og kysser Donovan ombord på et skip. Han spilte sangen inn på nytt til sitt album, (2008).